L 302/80
HR
Službeni list Europske unije
22.11.2022.
Asimetrične umjetne mreže moraju se postaviti izravno na zajedničku masu.
Kućišta asimetričnih umjetnih mreža moraju se električno spojiti sa zajedničkom masom (ALSE) ili povezati s uzemljenjem (OTS, npr.
šipka za uzemljenje).
Priključak za mjerenje svake asimetrične umjetne mreže mora biti terminiran s opterećenjem od 50 Ω.
Ako se upotrebljava stanica za punjenje, asimetrične umjetne mreže nisu potrebne za signalne/kontrolne priključke ni za priključke za žičanu mrežu.
Lokalni/privatni komunikacijski vodovi između vozila i stanice za punjenje moraju se povezati s odgovarajućom opremom na stanici za punjenje kako bi funkcionirali na način na koji su konstruirani.
Ako se komunikacija emulira i prisutnost asimetrične umjetne mreže sprečava pravilnu komunikaciju, ne bi trebalo upotrebljavati asimetričnu umjetnu mrežu.
2.4.4.
Kabeli za punjenje strujom odnosno kabeli za lokalnu/privatnu komunikaciju Kabeli za punjenje strujom odnosno kabeli za lokalnu/privatnu komunikaciju moraju se razvući po ravnoj crti između umjetnih električnih mreža/umjetnih mreža za punjenje istosmjernom strujom/asimetri čnih umjetnih mreža i utičnice za punjenje vozila te provući okomito na uzdužnu os vozila (vidjeti slike 3.f i 3.g).
Stršeća duljina kabela od umjetnih električnih mreža do boka vozila mora biti 0,8 m (+0,2/–0 m).
Ako su kabeli dulji, moraju se presaviti u obliku slova Z na širinu manju od 0,5 m.
Ako to nije izvedivo zbog veličine ili krutosti kabela ili jer se ispitivanje provodi u postrojenju korisnika, u ispitnom izvješću mora se detaljno navesti kako je smještena ta dodatna duljina kabela.
Kabeli za punjenje odnosno kabeli za lokalnu/privatnu komunikaciju priključeni na boku vozila moraju visjeti na udaljenosti od 100 mm (+200/–0 mm) od nadogradnje vozila.
Svi se kabeli moraju postaviti na nevodljiv materijal niske relativne permitivnosti (dielektrična konstanta) (εr ≤ 1,4), na (100 ± 25) mm iznad zajedničke mase (ALSE) ili poda (OTS).
3.
Referentna točka
3.1.
Za potrebe ovog Priloga referentna točka je točka u kojoj se utvrđuje jakost polja, a određuje se kako slijedi:
3.2.
Za vozila kategorije M, N, O, T, R i S u skladu s normom ISO 11451-2.
3.3.
Za vozila kategorije L:
3.3.1.
Najmanje 2 m vodoravno od središta faze antene ili najmanje 1 m vertikalno od elemenata sustava prijenosnih vodova koji zrače.
3.3.2.
Na središnjoj osi vozila (ravnina uzdužne simetrije).
3.3.3.
Na visini od 1,0 ±0,05 m iznad površine na kojoj se vozilo nalazi ili 2,0 ±0,05 m ako je najniži krov bilo kojeg vozila tog modela viši od 3,0 m.
3.3.4.
Na udaljenosti od 1,0 ±0,2 m iza vertikalne središnje osi prednjeg kotača vozila (točka C na slici 1. u Dodatku 1. ovom Prilogu) u slučaju vozila na tri kotača; ili na udaljenosti od 0,2 ± 0,2 m iza vertikalne središnje osi prednjeg kotača vozila (točka D na slici 2. u Dodatku 1. ovom Prilogu) u slučaju vozila na dva kotača.